Isaac o kile a ba ramatswele (radifeisi) wa go lwela tšhelete ("professional boxer"). O thomile ka 1960 go lwa ka difeisi go itiša ("amateur") mme ka morago a thoma go lwela tšhelete. Isaac o re: "Mosakong se se lego bohlokwa ke wena fela le bokgoni bja gago", -- mme ke fao a ithutilego go itshepa. "Ga go na fao o ka iphihlago goba o ka tšhabelago gona mme o ithuta go gahlanetša dilo bophelong ka go se šišimoge", a realo Isaac. O kile a ba modulasetulo wa Mokgatlo wa Matswele wa Freistata; gonabjale ke mothobodiši wa mokgatlo wa Ficksburg, ebile ke modulasetulo wa profense wa Federeišene ya Matswele ya Freistata. Go feta fao Isaac ke modulasetulo wa sehlophathuto sa Imperani sa Grain SA moo Ficksburg. 3 Lega go le bjalo, batho ba bantši ga ba na taba le letšatši gaešita le ge maphelo a bona a ithekgile ka lona. Ka go rialo, ba palelwa ke go kwešiša seo letšatši le ka re rutago sona. Beibele e bolela ka Jehofa gore: “Mmei wa dietša le letšatši ké Wêna.” (Psalme 74:16) Ee, letšatši le tlišetša Jehofa kgodišo, yena “E a dirilego legodimo le lefase.” (Psalme 19:1; 146:6, PK) Eupša ke le lengwe la makoko a legodimong ao a re rutago ka matla a magolo a Jehofa a tlholo. Anke re hlahlobišišeng a mangwe a makoko a, ke moka re lebiše tlhokomelo ya rena lefaseng gotee le bophelong bjo bo tšwelago pele godimo ga lona.